***ΑΝΑΚΟΙΝΩΣΗ ΤΟΥ ΣΥΝΔΥΑΣΜΟΥ «ΕΝΩΤΙΚΗ ΠΑΡΕΜΒΑΣΗ ΣΥΜΒΟΛΑΙΟΓΡΑΦΩΝ» με υποψήφιο Πρόεδρο τον κ. Γ. Ρούσκα.***

*Απολογισμός δράσεων στους ακόλουθους τομείς ευθύνης του υποψήφιου συμβούλου Θ. Χαλκίδη :*

# **Α. ΚΤΗΜΑΤΟΛΟΓΙΟ**

Η ιστορία της σχέσης του Κτηματολογίου ως διαδικασία και ως Φορέα, είναι σε όλους μας γνωστή.

Μετά από πολυετή, επίπονη και μεθοδική προσπάθεια:

* **Πετύχαμε** να βελτιωθεί η σχέση μας με το Φορέα και να δημιουργηθεί συνεχής δίαυλος επικοινωνίας και εμπιστοσύνης.
* **Υλοποιήσαμε** στο πλαίσιο αυτόσε συνεργασία με το ΝΠΔΔ ΕΛΛΗΝΙΚΟ ΚΤΗΜΑΤΟΛΟΓΙΟ κοινή επιτροπή επίλυσης ζητημάτων και δημιουργίας ασφαλούς πρακτικής κατά την άσκηση των καθηκόντων μας, ήδη δε έχει λάβει χώρα η πρώτη συνάντηση αυτής.
* **Πετύχαμε** να αναγνωρισθεί η συμβολή μας στην δημιουργία του Ελληνικού Κτηματολογίου υπογράφοντας σχετικό σύμφωνο συνεργασίας.
* **Πετύχαμε** μετά την υπογραφή του σχετικού συμφώνου συνεργασίας να μπορούμε πλέον :
* **Να εκδίδουμε ηλεκτρονικά πιστοποιητικά** για τα ακίνητα που μας ενδιαφέρουν άμεσα, χωρίς να χρειάζεται φυσική παρουσία για την παραγγελία και παραλαβή αυτών.
* **Να καταχωρούμε ηλεκτρονικά και από απόσταση** στη δύσκολη αυτή συγκυρία που ζούμε, τις εγγραπτέες πράξεις μας στα γραφεία του Φορέα, αποφεύγοντας πολύμηνες καθυστερήσεις, έκθεση σε υγειονομικό κίνδυνο και επιτυγχάνοντας γρήγορα την καταχώριση των συμβολαίων μας.
* **Να έχουμε θέαση των κτηματολογικών στοιχείων** των ακινήτων που μας απασχολούν στην καθημερινότητά μας και που είναι απαραίτητα για τη σύνταξη συμβολαίου, υπηρεσία που σύντομα θα επεκταθεί και στα βάρη του ακινήτου.
* **Δημιουργήσαμε υπηρεσία help desk** στήριξης της χρήσης της συγκεκριμένης εφαρμογής, που εξυπηρετεί όλους τους συναδέλφους που τη χρησιμοποιούν.
* **Υλοποιήσαμε** την εκκίνηση διαδικασίας σύνταξης καταλόγου προσαρτωμένων εγγράφων ανά πράξη ώστε να επιτευχθεί η ενιαία πρακτική και εφαρμογή του Νόμου σε όλα τα γραφεία, με στόχο να σταματήσει η ελεύθερη, υποκειμενική εκτίμηση από τον προϊστάμενο εκάστου γραφείου και την εφαρμογή ομοιόμορφου και συγκεκριμένου ελέγχου νομιμότητας των πράξεών μας.
* **Συμμετέχουμε πλέον**, στηρίζοντας το θεσμικό μας ρόλο του άμισθου δημόσιου λειτουργού, σε όλες τις παρούσες όσο και μελλοντικές ηλεκτρονικές υπηρεσίες που παρέχει το Κτηματολόγιο.

# **Β. ΓΕΜΗ**

* **Πετύχαμε** την αντιστροφή του κλίματος, το οποίο πανευρωπαϊκά τα τελευταία χρόνια είναι αρνητικό για τη συμβολαιογραφία, γίναμε υπηρεσίες ΓΕΜΗ, σύντομα δε, θα εκπαιδευτούμε για τα νέας μας αυτά προαιρετικά καθήκοντα και είμαστε έτοιμοι να αναλάβουμε νέα κομμάτια ύλης (ενεχυροφυλακείο).

# **Γ. ΤΑΠ**

* **Υλοποιήσαμε** εφαρμογή ηλεκτρονικής έκδοσης ΤΑΠ και τη θέσαμε στη διάθεση του Υπουργείου Ψηφιακής Διακυβέρνησης, ώστε μέσω μιας απλής και εύκολης διαδικασίας να επιτυγχάνεται η γρήγορη έκδοση του πιστοποιητικού, χωρίς ταλαιπωρία με ασφάλεια και ακρίβεια.

# **Δ. ΔΙΑΡΚΗΣ ΠΑΡΟΥΣΙΑ ΣΤΟ ΠΛΕΥΡΟ ΟΛΩΝ ΤΩΝ ΣΥΝΑΔΕΛΦΩΝ**

* **Διαρκής ηλεκτρονική παρουσία στο πλευρό όλων**

Στο χρονικό διάστημα της **πανδημίας** συνεχίσαμε να είμαστε **δίπλα** στους συναδέλφους ως προς την **ενημέρωσή** τους **μέσω ψηφιακών εργαλείων** που έχουμε υλοποιήσει όπως:

* η ιστοσελίδα του Συλλόγου, που έχει ανανεωθεί και εμπλουτισθεί με νέες δυνατότητες,
* το Facebook του Συλλόγου για άμεση και έγκαιρη ενημέρωση,
* η υπηρεσία streaming του Συλλόγου, όπου συνδεόμαστε όλοι για να παρακολουθήσουμε τα σεμινάρια σε πραγματικό χρόνο και η οποία είναι εφάμιλλη όλων των γνωστών πλατφορμών του χώρου,
* η ψηφιακή βιντεοθήκη, όπου μπορούμε να τα παρακολουθήσουμε στη συνέχεια.

# **Ε. ΔΙΑΡΚΗΣ ΕΠΙΜΟΡΦΩΣΗ ΣΥΝΑΔΕΛΦΩΝ**

* **Διενέργεια** διαδυκτιακών επιμορφωτικών σεμιναρίων για μείζονα ζητήματα που απασχολούν όλους τους συναδέλφους (αυθαίρετα, ασφαλιστική νομοθεσία, ΦΜΑ, φορολογικά κλπ)
* Στήριξη των νέων συναδέλφων με επιμορφωτικά σεμινάρια επικεντρωμένα στις ανάγκες τους.

# **Στ. ΠΑΡΟΧΗ ΨΗΦΙΑΚΩΝ ΥΠΟΓΡΑΦΩΝ**

* **Παρασχέθηκαν** σε όλους τους συναδέλφους ψηφιακές υπογραφές **δωρεάν** από το Σύλλογο
* **Δημιουργήθηκαν** οι υποδομές στην ιστοσελίδα μας για λήψη με εύκολο και αυτοματοποιημένο τρόπο όλων των σχετικών αρχείων που απαιτούνται για τη χρήση της.
* **Προβλέπεται** σε σύντομο χρονικό διάστημα, εκ νέου και δωρεάν, να παρασχεθεί το ψηφιακό πιστοποιητικό σε όλους τους συναδέλφους **με ενέργειες του Υπουργείου Ψηφιακής Διακυβέρνησης**.

*Με τιμή*

*Ο συνάδελφός σας*

*Θεόδωρος Χαλκίδης*